CELEX: 32014R0735
Language: et
Date: 2014-07-04 00:00:00
Title: Komisjoni rakendusmäärus (EL) nr 735/2014, 4. juuli 2014 , millega muudetakse 216. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

5.7.2014   
            
            
               ET
            
            
               Euroopa Liidu Teataja
            
            
               L 198/1
            
         KOMISJONI RAKENDUSMÄÄRUS (EL) nr 735/2014,
   4. juuli 2014,
   millega muudetakse 216. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 1,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               26. juunil 2014 otsustas ÜRO Julgeolekunõukogu sanktsioonide komitee lisada ühe füüsilise isiku ja ühe üksuse nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist.
            
         
               (3)
            
            
               Seega tuleks määruse (EÜ) nr 881/2002 I lisa vastavalt ajakohastada.
            
         
               (4)
            
            
               Käesoleva määrusega kehtestatud meetmete tõhususe tagamiseks peaks käesolev määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. juuli 2014
      
         
            Komisjoni nimel
         
         
            presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt.
      
                  1)
               
               
                  Pealkirja „Füüsilised isikud” alla lisatakse järgmine kanne:
                  „Shekau Mohammed Abubakar (teiste nimedega a) Abubakar Shekau; b) Abu Mohammed Abubakar bin Mohammed; c) Abu Muhammed Abubakar bi Mohammed; d) Shekau; e) Shehu; f) Shayku; g) Imam Darul Tauhid; h) Imam Darul Tawheed). Tiitel: imaam. Ametikoht: Jama'atu Ahlis Sunna Lidda'Awati Wal-Jihadi (Boko Haram) juht. Sünniaeg: 1969. Sünnikoht: Shekau küla, Yobe osariik, Nigeeria. Kodakondsus: Nigeeria. Aadress: Nigeeria. Muu teave: a) välised tundemärgid: tumedad silmad; juuste värvus must; b) olemas foto lisamiseks Interpoli ja ÜRO Julgeolekunõukogu teabelehte. Artikli 2a lõike 4 punktis b osutatud kuupäev: 26.6.2014.”
               
            
                  2)
               
               
                  Pealkirja „Juriidilised isikud, rühmitused ja üksused” alla lisatakse järgmine kanne:
                  „Ansarul Muslimina Fi Biladis Sudan (teiste nimedega a) Ansaru; b) Ansarul Muslimina fi Biladis Sudan; c) Jama'atu Ansaril Muslimina fi Biladis Sudan (JAMBS); d) Jama'atu Ansarul Muslimina fi Biladis-Sudan (JAMBS); e) Jamma'atu Ansarul Muslimina fi Biladis-Sudan (JAMBS); f) Vanguards for the Protection of Muslims in Black Africa; g) Vanguard for the Protection of Muslims in Black Africa); Aadress: Nigeeria. Muu teave: a) rühmitus loodi 2012. aastal; b) tegutseb Nigeerias. Artikli 2a lõike 4 punktis b osutatud kuupäev: 26.6.2014.”